М. Е. Сарқисиан
Ачымазарақуа рзы идыртәу
Аҟуа - Аԥҳәынҭшәҟуҭыжьырҭа - 1957
116 д. Атираж 2000.
АВТОР ИҞНЫТӘ
«Актәи ацхыраара» ҳәа хыс иаманы изҩыз ашәҟу раԥхьаӡа иҭыҵт 1934 шықусазы.
Еиҭаргеит иара, В. Н. Маани В. М. Маани. Уаанӡа аԥсышәала иҩыз амедицинатә шәҟуқуеи амедицинатә терминқуеи ыҟамызт аҟынтә ари ашәҟу аԥсышәала аиҭагара хьанҭахеит.
Атерминқуа рышьақургыларазы аиҭагаҩцәа ақыҭақуа рҿы акрызхыҵуаз аҭаҳмадцәа иразҵаауан, знызынлагь атерминқуа рхала иаԥырҵон.
Уижьҭеи ицеит 22 шықуса, ашәҟу еиҭаҭыжьтәны иҟалеит.
Ари аамҭала аԥсуа литература акырӡа ибеиахеит, амедицинатә терминқуагь иаҳа иҕуҕуахеит. Уи адагьы шьаҭанкыла иԥсаххеит ачымазарақуа жәпакы реиҭаҳәашьа, урҭ зыхҟьои, рымҩасшьа асахьақуеи, ицәырҵыз ахушә ҿыцқуа рыбзоурала рыхушәтәышьагь аҽакхеит.
Ҳәара аҭахыума, абарҭ зегьы гхас иаман ари ашәҟугьы раԥхьа ишҭыжьыз ала.
Ашәҟу «Актәи ацхыраара» еиҭаган ишиашаз, ахы иақуиҭымкуа. Уи азы аку бжеиҳан аҵакы еилататаны аилкаара уадаҩны, аҳәоуқуа реиҿартәышьа маншәаламызт, аԥхьара хьанҭан.
Абарҭ агхақуа зегьы гункыланы, ириашаны ашәҟу ҿыц аҭыжьраҿы аџьабаа ду ибеит абызшәа бзиа зҿоу анаукатә усзуҩы ҿа аҳақьым Г. Н. Занҭариа.
Уи ашәҟу ԥаса ианыз аматериалқуа жәпакы иԥсахны ҿыц иҩит, иаанхаз ирҽеины, иацҵаны иҟаиҵеит; иҟоуп актәи аҭыжьраан ианымкуа ари аҭыжьраҿы иҩны иалеиҵаз ахқуагьы (аппендицит, акьыба чмазара убас иҵегьгьы).
Ашәҟу аҩбатәи аҭыжьраан ахьӡ ԥсаххеит, иаанахуеит: «Ачымазарақуа рзы идыртәу».
Ашәҟу аиҭакрақуеи арҽеира ҕуҕуақуеи иаиоузи излаҩу абызшәа бзиеи рыбзоурала уаҩы дақугуҕыртә иҟоуп мариала аԥхьаҩ иҟынӡа инаӡап, ажәлар рсанитартә культура иазнарҳап ҳәа.
М. Е. Сарқисиан.
Михаил Евстафьевич Саркисян
ЧТО НАДО ЗНАТЬ О БОЛЕЗНЯХ
На абхазском языке
Скачать книгу "Ачымазарақуа рзы идыртәу" в формате PDF (20,8 Мб)
(OCR - Абхазская интернет-библиотека.)